Publication: Magyar Közlöny
Issue: MK-2004-48 (Year: 2004, Number: 48)
Era: 2004-2010
Section: részletes szabályairól szóló 232/2003. (XII. 16.) Korm. rendelet 25. §-ának (2) bekezdése szerint egységes szerkezetbe
Paragraph Index: 605

a) A Megállapodást kiegészítõ ágazati megállapodás: — azokat a különleges irányelveket határozza meg, amelyek a hivatalosan támogatott exporthitelekre vonatkoznak a komplett atomerõmûvek vagy atomerõmûrészek exportszerzõdéseivel kapcsolatban, amelyek magukban foglalják az ilyen atomerõmûvek építéséhez és üzembe helyezéséhez közvetlenül szükséges összetevõket, berendezéseket, anyagokat és szolgáltatásokat (beleértve a személyzet kiképzését is). Az ágazati megállapodás a nukleáris fûtõanyag támogatására vonatkozó feltételeket is tartalmazza; — nem terjed ki azokra a tételekre, amelyekért általában a vevõ a felelõs, például a területfejlesztéssel, az utakkal, a felvonulási épületekkel, a transzformátor-állomásokkal és a vízellátással kapcsolatos költségekre, valamint a hivatalos engedélyezési eljárásokkal (például helyszíni engedélyekkel, építési engedélyekkel, fûtõanyag-betöltési engedélyekkel) összefüggõ költségekre a vevõ országában, kivéve — abban az esetben, ha a transzformátor-állomás vevõje azonos az erõmû vevõjével, és a szerzõdést az erõmû eredeti transzformátor-állomásával kapcsolatban kötötték, az eredeti transzformátor-állomás maximális visszafizetési határideje és minimális kamatlábai megegyeznek az atomerõmû visszafizetési határidejével és kamatlábaival (azaz 15 év és SCIRR); — nem vonatkozik az alállomásokra, transzformátorokra és távvezetékekre.

Source: https://magyarkozlony.hu/hivatalos-lapok/3d3fb3d470d16358f9f4f80d00192606c4b4cad5/dokumentumok/65db0addeb2f21e7499ab6072291111a6ed12337/letoltes